สวัสดีครับคุณ ผมอยากทราบว่าระยะประจำเดือน มันมีโอกาสเลื่อนจาก 31-32วัน ลงมาเป็น21วัน มันเป็นไปได้ไหมครับ ผมลองหาค่าเฉลี่ยระยะประจำเดือนของแฟนผม 6เดือน ได้31-32 เดือนถัดไป มันจะมีโอกาสที่ระยะรอบเดือน จะลงมา21วัน มันเป็นไปได้ไหมครับ (แต่6เดือนก่อน แต่ละเดือน ก็เกิน21วันทุกเดือน)
สวัสดีค่ะ รอบเดือนในเพศหญิงนั้นคลาดเคลื่อนได้ในแต่ละรอบเดือนค่ะ โดยระยะเวลาคลาดเคลื่อนในทางการแพทย์ที่ยังถือว่าปกติคืออยู่ในช่วง 22-35 วันจากครั้งก่อนถ้ามาเร็วกว่า 22 วัน อาจจะไม่ใช่เลือดประจำเดือน แต่เป็นเลือดจากความผิดปกติของอวัยวะสืบพันธุ์ หรือถ้ามาช้ากว่า 35 วัน ก็อาจจะเรียกว่าการขาดประจำเดือน ซึ่งอาจบ่งบอกถึงการตั้งครรภ์ หรือความผิดปกติของมดลูกและรังไข่ได้ดังนั้นมีโอกาสเป็นไปได้บ้างที่จะมาทุก 21 วันค่ะ ให้สังเกตหลังจากนั้นด้วยว่าพอเลือดประจำเดือนหมด ไม่มีเลือดออกกระปริดกระปรอยอีกจนถึงรอบเดือนครั้งต่อไป